Ehdotus EUROOPAN PARLAMENTIN JA NEUVOSTON ASETUS neuvoston asetusten (EY) N:o 850/98, (EY) N:o 2187/2005, (EY) N:o 1967/2006, (EY) N:o 1098/2007, (EY) N:o 254/2002, (EY) N:o 2347/2002 ja (EY) N:o 1224/2009 muuttamisesta ja asetuksen (EY) N:o 1434/98 kumoamisesta purkamisvelvoitteen huomioon ottamiseksi /* COM/2013/0889 final - 2013/0436 (COD) */





PERUSTELUT 1. EHDOTUKSEN TAUSTA Yksi nykyisen yhteisen kalastuspolitiikan uudistuksen[1] keskeisistä tavoitteista on saaliiden poisheittämisen lopettaminen asteittain kaikessa Euroopan unionin (EU) kalastuksessa ottamalla käyttöön saaliiden purkamista koskeva velvoite. Sen tarkoituksena on, että käytettävissä olevia luonnonvaroja hyödynnettäisiin paremmin ja että täytettäisiin yleiset odotukset kaupan pidettävien kalalajien takaisin mereen heittämistä koskevan käytännön lopettamisesta. Yhteisen kalastuspolitiikan perusasetusta varten suoritetussa vaikutustenarvioinnissa[2] todettiin suurten poisheitettyjen määrien olevan merkittävä yhteisen kalastuspolitiikan ympäristökestävyyttä heikentävä tekijä. Euroopan parlamentti hyväksyi täysistunnossaan helmikuussa 2013 purkamisvelvoitteen ottamisen käyttöön asteittain siten, että vuodesta 2014 alkaen velvoitetta sovelletaan pelagisten lajien, laajasti vaeltavien lajien ja lohen kalastukseen Itämerellä ja seuraavina vuosina sen soveltamista laajennetaan niin, että se koskee kaikkea kalastusta unionissa. Myöhemmin helmikuussa myös neuvosto ilmaisi selvästi tukevansa tätä toimintamallia ja hyväksyi sen täytäntöönpanolle samanlaisen aikataulun. Sittemmin Euroopan parlamentti ja neuvosto pääsivät perusasetuksesta poliittisen yksimielisyyteen, ja sen mukaan saaliiden purkamisvelvoitteen täytäntöönpanon uusi alkamispäivä on 1. tammikuuta 2015. Jotta purkamisvelvoite saataisiin toimivaksi, on poistettava tai muutettava tiettyjä voimassa olevien teknisiä toimenpiteitä, hoitotoimenpiteitä ja valvontasääntöjä koskevien asetusten säännöksiä, jotka ovat ristiriidassa kyseisen velvoitteen kanssa ja edellyttävät kalastajien heittävän kalaa pois. Neuvosto antoi kesäkuussa pidetyssä neuvoston istunnossa asiasta lausuman[3], jossa kehotetaan komissiota toimimaan nopeasti ja tekemään kyseiset muutokset voimassa oleviin asetuksiin heti, kun uudistuksesta on päästy yksimielisyyteen. Komission aikomus on, että osana uudistusta kehitetään uusi tekninen toimenpidekehys, jonka odotetaan ajan oloon helpottavan purkamisvelvoitteen täysimääräistä täytäntöönpanoa suunnitellulla tavalla. Siihen sisältyisi myös uusi alueellinen lähestymistapa, mukaan luettuna monivuotisten suunnitelmien ja poisheittämissuunnitelmien laadinta. On kuitenkin melko varmaa, ettei uusi kehys ole vielä valmis, kun ensimmäiseen kalastusryhmään aletaan soveltaa purkamisvelvoitetta. Sen vuoksi tarvitaan lainsäädäntöä täytäntöönpanoa koskevien oikeudellisten ja käytännön esteiden poistamiseksi siirtymäkauden aikana, jolloin uutta toimenpidekehystä kehitetään. Teknisiä toimenpiteitä koskevista asetuksista voidaan todeta, että useat voimassa oleviin asetuksiin sisältyvät säännökset ovat ristiriidassa purkamisvelvoitteen kanssa ja edellyttävät kalastajien heittävän saalista pois. Tällaisia määräyksiä ovat aluksesta purkamisen vähimmäiskoot, saaliin koostumusta koskevat säännöt sekä sivusaaliita koskevat määräykset. Aluksesta purkamisen vähimmäiskoot ilmoitetaan kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetussa asetuksessa (EY) N:o 850/98[4], sellaisena kuin se on muutettuna erityisesti asetuksella (EU) N:o 227/2013[5] ja kalavarojen säilyttämisestä teknisten toimenpiteiden avulla Itämeren, Belttien ja Juutinrauman vesialueilla, asetuksen (EY) N:o 1434/98 muuttamisesta ja asetuksen (EY) N:o 88/98 kumoamisesta annetussa asetuksessa (EY) N:o 2187/2005[6]. Aluksesta purkamisen vähimmäiskoot ilmoittavat, kuinka suuria kalojen on vähintään oltava, jotta niitä saa pitää aluksella. Tätä pienempiä kaloja ei nykyisin saa pitää aluksella eikä purkaa aluksesta. Purkamisvelvoitteen mukaisesti aluksesta purkamisen vähimmäiskoot korvataan säilyttämisen vähimmäisviiteko'oilla kaikilla niillä lajeilla, joihin sovelletaan saalisrajoituksia. Säilyttämisen vähimmäiskokoa pienemmät kalat on purettava aluksesta, mutta tällainen saalis on myytävä muuhun tarkoitukseen kuin ihmisravinnoksi. Erityinen tilanne vallitsee Välimerellä, johon sovelletaan kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta annettua asetusta (EY) N:o 1967/2006[7]. Asetuksessa kielletään siinä tarkennettua vähimmäiskokoa pienempien meren eliöiden pyynti, aluksella pitäminen, jälleenlaivaus, aluksesta purkaminen, siirtäminen, varastointi, pitäminen esillä ja tarjoaminen myyntiin. Kyseiset vähimmäiskoot otettiin käyttöön vuonna 2007, ja niiden todettiin lisäävän kokoon perustuvaa valikoivuutta pyydykselle asetettuja vähimmäisvaatimuksia enemmän asianomaisten kalastusten osalta. Välimerellä sovellettavat vähimmäispyyntikoot korvataan myös yhtenäisyyden varmistamiseksi säilyttämisen vähimmäisviiteko’oilla ja niitä koskee sama vaatimus, jonka mukaan säilyttämisen vähimmäiskokoa pienemmät kalat on purettava aluksesta, mutta ne on käytettävä muuhun tarkoitukseen kuin ihmisravinnoksi. Saaliiden koostumusta koskevat säännöt sisältyvät asetukseen (EY) N:o 850/98 ja siihen liittyviin asetuksiin (Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta annettu asetus (EY) N:o 1098/2007[8], erityisedellytyksistä, joilla silliä ja silakkaa voidaan purkaa aluksesta muihin teollisiin tarkoituksiin kuin suoraan ihmisravinnoksi, annettu asetus (EY) N:o 1434/98[9], vuonna 2002 sovellettavista toimenpiteistä Irlanninmeren (ICES-alue VII a) turskakannan elvyttämiseksi annettu asetus (EY) N:o 254/2002[10] ja syvänmeren kantojen kalastukseen sovellettavista kalastusmahdollisuuksien saamista koskevista erityisistä vaatimuksista ja niihin liittyvistä edellytyksistä annettu asetus (EY) N:o 2347/2002[11]). Samanlaisia prosenttiosuuksina ilmaistuja saaliiden koostumuksia esitetään Itämerta koskevassa asetuksessa (asetus (EY) N:o 2187/2005), mutta niitä ei ole esitetty Välimeren osalta. Saaliiden koostumusta koskevissa säännöissä asetetaan rajat, joita on noudatettava joka päivä kalastusmatkan aikana ja matkan lopussa. Jos kalastajat ylittävät kyseiset rajat, heidän on heitettävä osia saaliista pois jäljelle jäävän saaliin tasapainottamiseksi saaliin koostumusta koskevien sääntöjen mukaiseksi. Purkamisvelvoitteen mukaan kalastajat eivät enää saa heittää saalista pois, ja niinpä on ratkaistava saaliiden koostumuksen jatkuvaa säätelyä ja kaikkien saaliiden purkamista koskevaa kalastajien velvoitetta koskeva ristiriita. Siihen päästään edellyttämällä, että kaikki suunnittelemattomat meren eliöiden saaliit, joita koskee purkamisvelvoite ja jotka ylittävät sallitun prosenttiosuuden saaliin koostumuksesta, puretaan ja luetaan kiintiöön. Saaliiden koostumusta koskevat säännöt kytketään muihin (esim. silmäkoon vaihtelua, tiettyjen silmäkokoyhdistelmien käytön edellytyksiä koskeviin) sääntöihin, ja myös saaliiden lajittelua aluksella koskevat yksityiskohtaiset säännöt perustuvat saaliiden koostumuksen prosenttiosuuksiin. Myös kyseiset säännöt on yhdenmukaistettava tai kumottava poisheittämisvelvoitteen poistamiseksi. Asetukseen (EY) N:o 1434/1998 sisältyvät saaliiden koostumusta koskevat säännöt ja niihin liittyvät sillin ja silakan käytön rajoitukset eivät enää ole tarkoituksenmukaisia. Purkamisvelvoitetta sovelletaan jatkossa kaikkeen pelagisten lajien kalastukseen sekä teolliseen kalastukseen EU:n vesillä 1. tammikuuta 2015 alkaen, ja tämä edellyttää, että kaikki pyydetty silli ja silakka puretaan aluksesta ja luetaan kiintiöön ja että kaikki säilyttämisen vähimmäisviitekokoa pienempi silli ja silakka käytetään muihin tarkoituksiin kuin ihmisravinnoksi. Kyseinen asetus olisi sen vuoksi kumottava. Teknisiä säilyttämistoimenpiteitä koskeviin asetuksiin (Atlantilla ja joillakin muilla määritellyillä alueilla sijaitsevilla unionin vesillä asetus (EY) N:o 850/98 ja siihen liittyvät asetukset, eli asetus (EY) N:o 1098/2007 ja asetus (EY) N:o 254/2002, ja Itämerellä sijaitsevilla unionin vesillä asetus (EY) N:o 2187/2005) sisältyy myös monia sivusaaliisiin liittyviä säännöksiä. Ne ovat samanlaisia kuin saaliiden koostumusta koskevat säännöt mutta ovat alue- tai pyydyskohtaisia. Niissä on tyypillisesti kyse poikkeuksista, joilla sallitaan rajoitetuilla alueilla tietyissä kalastuksissa tiettyjen lajien 5–10 prosentin sivusaaliit tietyillä pyydyksillä. Nämä sivusaalisrajat ylittävä osa saaliista on nykyisin heitettävä mereen. Kuten saaliiden koostumusta koskevat säännöt myös sivusaaliita koskevat säännöt ovat ristiriidassa purkamisvelvoitteen kanssa, sillä nykyisellään ne edellyttävät kalastajien heittävän pois sivusaalissäännöksissä sallitun määrän ylittävän osan saaliista, kun taas purkamisvelvoite edellyttää sen purkamista aluksesta. Tästä syystä sivusaalissäännöksiä on kohdeltava samalla tavoin kuin saaliiden koostumusta koskevia sääntöjä poisheittämisvelvoitteen poistamiseksi. Asetukseen (EY) N:o 850/98 ehdotetaan tehtäväksi vielä yksi muutos, joka ei liity purkamisvelvoitteeseen vaan jota tarvitaan oikeusvarmuuden turvaamiseksi. Useat jäsenvaltiot ovat ilmoittaneet, että nykyisiä säännöksiä pyyntialueen sulkemisesta nuorten koljien suojelemiseksi ICES-alueella VI b on tulkittu väärin, mistä aiheutuu epäilyksiä koljan säilymisestä alueella. Sen vuoksi ehdotetaan asetuksen (EY) N:o 850/98 kyseisen artiklan muuttamista ottamalla uudelleen käyttöön asetuksen (EY) N:o 43/2009 liitteeseen III sisältyvä alkuperäinen sanamuoto ja poistamalla kaikki väärintulkinnan mahdollisuudet. Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta annettu neuvoston asetus (EY) N:o 1224/2009[12] on myös muutettava yhdenmukaiseksi purkamisvelvoitteen kanssa. Tarvittavat muutokset koskevat kalastuslupia, tietojen ilmoittamista kaikista ja erityisesti säilyttämisen vähimmäisviitekokoa pienempien kalojen saaliista, kalastuspäiväkirjoissa ja jälleenlaivausilmoituksissa esitetyille alle 50 kilogramman saalisarvioille sallittua suurempaa poikkeamaa, sähköisen etävalvonnan sääntöjen vahvistamista tietojen ilmoittamista varten purkamisvelvoitteen seuraamiseksi merellä, vähimmäisviitekokoa pienemmistä kaloista koostuvien saaliiden erillissäilytystä ja kaupan pitämisen valvontaa, edellytysten vahvistamista valvonnasta vastaavien tarkkailijoiden käytölle seurannan tarkoituksiin sekä purkamisvelvoitteen rikkomisen määrittelyä vakavaksi rikkomukseksi. Purkamisvelvoitteen käyttöönotto yhdessä tiettyjen uusien joustavien vuosikiintiöiden kanssa edellyttää voimassa olevien kiintiönalennussääntöjen mukauttamista. Kaikki edellä mainitut muutokset johtuvat yhteisen kalastuspolitiikan uudistukseen sisältyvistä säännöistä. Koska purkamisvelvoitetta aletaan soveltaa ensimmäiseen kalastusryhmään vuonna 2015, tällä asetuksella olisi muutettava teknisiä toimenpiteitä, hoitotoimenpiteitä ja valvontatoimenpiteitä koskevien asetusten asianomaisia säännöksiä purkamisvelvoitteen soveltamisen lainsäädännöllisten esteiden poistamiseksi ajoissa. 2. KUULEMISTEN JA VAIKUTUSTENARVIOINTIEN TULOKSET Erillistä vaikutustenarviointia ei suoritettu, koska purkamisvelvoitteen käyttöönoton vaikutukset on jo arvioitu yhteisen kalastuspolitiikan uudistusta koskevan vaikutustenarvioinnin yhteydessä. Kyseisen vaikutustenarvioinnin[13] osana arvioitiin määrällisesti poisheittämisen vähentämistoimenpiteiden, myös poisheittämiskiellon, vaikutukset. Arviointi oli kaksivaiheinen. Ensimmäinen vaihe käsitti sarjan aineistoselvityksiä poisheittämiskäytäntöjen laajuudesta EU:ssa, ja siinä kuvattiin muutamien maiden toimenpiteitä poisheittämisen estämiseksi (Islanti, Norja, Skotlanti ja Tanska). Lisäksi luokiteltiin poisheittämisen taso EU:n kalastusalalla sekä laadittiin erillinen selvitys saaliiden poisheittämisestä Välimeren kalastuksessa. Analyyttisessä toisessa vaiheessa arvioitiin poisheittämisen estämistä koskevien eri toimenpidevaihtoehtojen vaikutuksia EU:n kalastusalalla, mukaan luettuina pyydysten valikoivuuden muutoksista sekä uusien teknisten toimenpiteiden, kuten reaaliaikaisen kalastuskiellon, käyttöönotosta johtuvat vaikutukset. Analyysin mukaan nykyistä tehokkaampiin teknisiin toimenpiteisiin perustuvien, poisheittämisen estämiseksi toteutettavien toimintatapojen käyttöönotto ja poisheittämistä lisäävistä tehottomista toimenpiteistä luopuminen aiheuttaisivat lyhyellä aikavälillä taloudellisia menetyksiä mutta keskipitkällä ja pitkällä aikavälillä vaikutukset olisivat myönteisiä, erityisesti ympäristön ja talouden kannalta. Uusi vaikutustenarviointi ei tuottaisi uutta tietoa jo käytettävissä olevien, aiemmin suoritettuun arviointiin perustuvien tietojen lisäksi. Tarvittavat voimassa oleviin asetuksiin tehtävät muutokset ovat olennaisia uuden yhteisen kalastuspolitiikan asianmukaisen toiminnan kannalta. 3. EHDOTUKSEN OIKEUDELLISET NÄKÖKOHDAT Ehdotetun toimen lyhyt kuvaus Pääasiallisena toimena on helpottaa yhteisen kalastuspolitiikan uudistuksen puitteissa suunnitellun purkamisvelvoitteen täytäntöönpanoa poistamalla kaikki sellaiset voimassa olevat teknisiä toimenpiteitä ja valvontaa koskevien EU:n asetusten säännökset, jotka ovat ristiriidassa purkamisvelvoitteen kanssa. Oikeusperusta Euroopan unionin toiminnasta tehdyn sopimuksen 43 artiklan 2 kohta. Toissijaisuusperiaate Ehdotus kuuluu Euroopan unionin yksinomaiseen toimivaltaan. Suhteellisuusperiaate Ehdotus koskee jo voimassa olevien toimenpiteiden muuttamista, minkä vuoksi esille ei nouse ongelmia suhteellisuusperiaatteen kannalta. Sääntelytavan valinta Ehdotettu sääntelytapa: Euroopan parlamentin ja neuvoston asetus. Muut sääntelytavat eivät soveltuisi seuraavasta syystä: asetusta on muutettava asetuksella. 4. TALOUSARVIOVAIKUTUKSET Tästä toimenpiteestä ei aiheudu unionille lisämenoja. 2013/0436 (COD) Ehdotus EUROOPAN PARLAMENTIN JA NEUVOSTON ASETUS neuvoston asetusten (EY) N:o 850/98, (EY) N:o 2187/2005, (EY) N:o 1967/2006, (EY) N:o 1098/2007, (EY) N:o 254/2002, (EY) N:o 2347/2002 ja (EY) N:o 1224/2009 muuttamisesta ja asetuksen (EY) N:o 1434/98 kumoamisesta purkamisvelvoitteen huomioon ottamiseksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon[14], noudattavat tavallista lainsäätämisjärjestystä, sekä katsovat seuraavaa: (1) Asetuksen (EU) N:o [xxxx] keskeisenä tavoitteena on saaliiden poisheittämisen asteittainen lopettaminen ottamalla käyttöön saaliiden purkamista koskeva velvoite lajeille, joihin sovelletaan saalisrajoituksia, ja lajeille, joilta edellytetään vähimmäiskokoa Välimerellä. Jotta kyseinen purkamisvelvoite saataisiin toimivaksi, olisi poistettava tietyt voimassa oleviin teknisiä toimenpiteitä, hoitotoimenpiteitä ja valvontaa koskeviin asetuksiin sisältyvät säännökset, jotka ovat ristiriidassa kyseisen velvoitteen kanssa ja edellyttävät kalastajien heittävän kalaa pois, tai niitä olisi muutettava. (2) Valmisteilla on uusi teknisiä toimenpiteitä koskeva kehys odotettaessa yhteisen kalastuspolitiikan uudistusta. Koska on epätodennäköistä, että kyseinen uusi kehys on valmis vuoden 2015 alussa, jolloin purkamisvelvoite otetaan käyttöön, on perusteltua muuttaa tiettyjä nykyisten teknisiä toimenpiteitä koskevien asetusten osia tai poistaa ne kokonaan, jotta kyseiset asetukset ja purkamisvelvoite eivät olisi yhteensopimattomia keskenään. (3) Purkamisvelvoitteen täytäntöönpanon varmistamiseksi olisi erityisesti muutettava kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annettua neuvoston asetusta (EY) N:o 850/98 edellyttämällä, että kaikki purkamisvelvoitteen alaisten meren eliöiden suunnittelemattomat ja saaliiden koostumusta koskevien sääntöjen mukaan liian suuret saaliit puretaan aluksesta ja luetaan kiintiöihin, korvaamalla purkamisvelvoitteen alaisten meren eliöiden aluksesta purkamisen vähimmäiskoot säilyttämisen vähimmäisviiteko’oilla sekä edellyttämällä, että kaikki tietyillä alueilla, tiettynä aikana ja tietyillä pyydyksillä pyydetyt ja sivusaalissäännösten mukaan liian suuret meren eliöiden suunnittelemattomat saaliit puretaan aluksesta ja luetaan kiintiöihin. (4) Lisäksi olisi oikeusvarmuuden turvaamiseksi muutettava säännöksiä, jotka koskevat pyyntialueen sulkemista nuorten koljien suojelemiseksi ICES-alueella VI b. (5) Purkamisvelvoitteen täytäntöönpanon varmistamiseksi olisi muutettava kalavarojen säilyttämisestä teknisten toimenpiteiden avulla Itämeren, Belttien ja Juutinrauman vesialueilla, asetuksen (EY) N:o 1434/98 muuttamisesta ja asetuksen (EY) N:o 88/98 kumoamisesta annettua neuvoston asetusta (EY) N:o 2187/2005 edellyttämällä, että Itämerellä kaikki purkamisvelvoitteen alaisten meren eliöiden suunnittelemattomat ja saaliiden koostumusta koskevien sääntöjen mukaan liian suuret saaliit puretaan aluksesta ja luetaan kiintiöihin, korvaamalla purkamisvelvoitteen alaisten meren eliöiden aluksesta purkamisen vähimmäiskoot säilyttämisen viiteko’oilla sekä kieltämällä lohen ja meritaimenen pyynti tiettyinä aikoina tietyillä alueilla rysäpyyntiä lukuun ottamatta. (6) Purkamisvelvoitteen täytäntöönpanon varmistamiseksi olisi muutettava kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta annettua neuvoston asetusta (EY) N:o 1967/2006 korvaamalla purkamisvelvoitteen alaisten meren eliöiden vähimmäiskoot säilyttämisen vähimmäisviiteko’oilla murentamatta nykyisin sovellettavien vähimmäispyyntikokojen tarkoitusta ja täytäntöönpanoa sekä kumoamalla sardiinin poikasten kalastusta säätelevät säännöt, sillä ne eivät ole enää tarkoituksenmukaisia purkamisvelvoitteen täytäntöönpanon aikana, koska kyseisiä saaliita olisi mahdollisuuksien mukaan vältettävä ja suunnittelemattomat saaliit olisi purettava mutta niitä ei enää saisi käyttää ihmisravinnoksi. (7) Purkamisvelvoitteen täytäntöönpanon varmistamiseksi olisi muutettava Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta annettua neuvoston asetusta (EY) N:o 1098/2007 edellyttämällä, että kalastettaessa ajosiimalla, tavallisella verkolla, pussiverkolla tai riimuverkolla tietyillä alueilla tiettyinä aikoina kaikki suunnittelemattomat turskasaaliit on purettava ja laskettava kiintiöihin. (8) Purkamisvelvoitteen täytäntöönpanon varmistamiseksi olisi muutettava vuonna 2002 sovellettavista toimenpiteistä Irlanninmeren (ICES-alue VII a) turskakannan elvyttämiseksi annettua neuvoston asetusta (EY) N:o 254/2002 edellyttämällä, että atlantinkampasimpukan troolikalastuksessa kaikki purkamisvelvoitteen alaisten meren eliöiden suunnittelemattomat ja sallittujen sivusaalisosuuksien yli menevät saaliit puretaan ja luetaan kiintiöihin. (9) Purkamisvelvoitteen täytäntöönpanon varmistamiseksi olisi muutettava syvänmeren kantojen kalastukseen sovellettavista kalastusmahdollisuuksien saamista koskevista erityisistä vaatimuksista ja niihin liittyvistä edellytyksistä annettua neuvoston asetusta (EY) N:o 2347/2002 edellyttämällä, että syvänmeren lajien kaikki saaliit puretaan ja luetaan kiintiöihin. (10) Purkamisvelvoitteen täytäntöönpanon varmistamiseksi olisi muutettava yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta annettu neuvoston asetus (EY) N:o 1224/2009 purkamisvelvoitteen seurannan varmistamiseksi. Tätä tarkoitusta varten purkamisvelvoitteen alaiseen kalastukseen olisi sovellettava kalastuslupia, pyyntitiedot olisi ilmoitettava kaikista lajeista painorajasta riippumatta, säilyttämisen vähimmäisviitekokoa pienempien kalojen saaliit olisi ilmoitettava erikseen, kalastusaluksella olevien pienten saaliiden tarkan määrän vahvistamisen vaikeudesta johtuen olisi kalastuspäiväkirjoissa ja jälleenlaivausilmoituksissa ilmoitettuihin pieniä saaliita koskeviin arvioihin sovellettava suurempaa sallittua poikkeamaa, olisi vahvistettava etävalvontaa koskevat säännöt tietojen ilmoittamista varten purkamisvelvoitteen seuraamiseksi merellä, laadittava säilyttämisen vähimmäisviitekokoa pienempien kalojen saaliiden erillissäilytystä ja kaupan pitämisen valvontaa koskevat säännöt ja määriteltävä edellytykset valvonnasta vastaavien tarkkailijoiden käytölle seurannan tarkoituksiin. (11) Koska poisheitetyt saaliit ovat suurta tuhlausta ja ne vaikuttavat kielteisesti meren elollisten luonnonvarojen ja meriekosysteemien hyödyntämiseen kestävällä tavalla ja koska purkamisvelvoitteella voidaan saavuttaa hyvät tulokset vain, jos toimijat sitä yleisesti noudattavat, purkamisvelvoitteen rikkominen olisi määriteltävä vakavaksi rikkomukseksi. Purkamisvelvoitteen käyttöönotto yhdessä tiettyjä uusien joustavia vuosikiintiöitä koskevien sääntöjen kanssa edellyttää kiintiöiden ja pyyntiponnistuksen vähentämistä koskevien sääntöjen mukauttamista. (12) Sen vuoksi neuvoston asetuksia (EY) N:o 850/98, (EY) N:o 2187/2005, (EY) N:o 1967/2006, (EY) N:o 1098/2007, (EY) N:o 254/2002, (EY) N:o 2347/2002 ja (EY) N:o 1224/2009 olisi muutettava. (13) Erityisedellytyksistä, joilla silliä ja silakkaa voidaan purkaa aluksesta muihin teollisiin tarkoituksiin kuin suoraan ihmisravinnoksi, annettu neuvoston asetus (EY) N:o 1434/1998 olisi kumottava, koska kyseiseen asetukseen sisältyvät saaliiden koostumusta koskevat säännöt ja niihin liittyvät sillin ja silakan käyttöä koskevat rajoitukset eivät ole enää tarkoituksenmukaisia purkamisvelvoitteen yhteydessä, koska kaikki pyydetty silli ja silakka olisi purettava ja laskettava kiintiöihin ja säilyttämisen vähimmäisviitekokoa pienempi silli ja silakka olisi käytettävä muihin tarkoituksiin kuin ihmisravinnoksi, OVAT HYVÄKSYNEET TÄMÄN ASETUKSEN: 1 LUKU Tekniset toimenpiteet 1 artikla Asetuksen (EY) N:o 850/98 muuttaminen Muutetaan asetus (EY) N:o 850/98 seuraavasti: 1) Lisätään 3 artiklaan i alakohta seuraavasti: ”i) ”suunnittelemattomilla saaliilla” tarkoitetaan sellaisten meren eliöiden tahattomasti saatuja saaliita, joiden kalastus on kielletty kyseisissä olosuhteissa.” 2) Muutetaan 4 artikla seuraavasti: a) Lisätään 1 kohtaan alakohta seuraavasti: ”Kielletään kaikkien liitteissä I–V lueteltujen lajien kalastus sellaisella silmäkoolla, jota kyseisissä liitteissä ei säädetä asianomaiselle lajille.” b) Lisätään 4 kohdan a alakohtaan alakohta seuraavasti: ”Poiketen siitä, mitä ensimmäisessä alakohdassa säädetään, saaliiden purkamista ei saa kieltää, jos liitteessä X vahvistettuja edellytyksiä ei voida täyttää asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” c) Lisätään 4 kohdan b alakohtaan alakohta seuraavasti: ”Poiketen siitä, mitä ensimmäisessä alakohdassa säädetään, saaliiden purkamista ei saa kieltää, jos liitteissä I–V vahvistettuja edellytyksiä ei voida täyttää asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” d) Lisätään 5 kohdan a alakohtaan alakohta seuraavasti: ”Jos kyse on meren eliöistä, joihin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, ensimmäisessä alakohdassa tarkoitettuihin aluksella pidettyihin tai jälleenlaivattuihin määriin on sisällyttävä kaikki pyydetyt meren eliöt.” 3) Lisätään 5 artiklan 1 kohtaan alakohta seuraavasti: ”Jos kyse on meren eliöistä, joihin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, ensimmäisessä alakohdassa tarkoitettuihin aluksella lajittelun jälkeen tai purettaessa oleviin määriin on sisällyttävä kaikki pyydetyt meren eliöt.” 4) Lisätään 7 artiklan 5 kohtaan alakohta seuraavasti: ”Ensimmäistä alakohtaa ei sovelleta, jos Pandalus-lajien äyriäiset ovat asetuksen (EU) N:o [xxxx] 15 artiklassa esitetyn purkamisvelvoitteen alaisia. Kyseisten äyriäisten pyytäminen on kuitenkin kiellettyä ensimmäisessä alakohdassa tarkoitetuilla verkoilla, joita ei ole varustettu kyseisen alakohdan mukaisesti. Suunnittelemattomat saaliit on purettava ja laskettava kiintiöihin.” 5) Lisätään 10 artiklaan alakohta seuraavasti: ”Poiketen siitä, mitä ensimmäisen alakohdan b alakohdassa säädetään, aluksella pitäminen tai aluksesta purkaminen ei ole kiellettyä, jos simpukoiden vähimmäisprosenttiosuutta ei voida saavuttaa asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” 6) Muutetaan 11 artikla seuraavasti: Lisätään 1 kohdan a alakohtaan alakohta seuraavasti: ”Poiketen siitä, mitä ensimmäisen alakohdan a alakohdassa säädetään, pohjaan ankkuroitujen verkkojen, havaksen silmällä pyytävien verkkojen tai riimuverkkojen käyttö tai aluksella pitäminen ei ole kiellettyä, jos kyseisessä a alakohdassa vahvistettuja edellytyksiä ei voida täyttää asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” 7) Lisätään 12 artiklan 1 kohtaan alakohta seuraavasti: ”Jos kyse on meren eliöistä, joihin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, ensimmäisessä alakohdassa tarkoitettuihin aluksella lajittelun jälkeen pidettyihin tai aluksesta purettuihin meren eliöihin on sisällyttävä kaikki pyydetyt meren eliöt.” 8) Korvataan 15 artikla seuraavasti: ”15 artikla 1. Yli 20 artiklan 2 kohdassa, 21 artiklan 2 kohdassa, 22 artiklan 2 kohdan b alakohdassa, 27 artiklan 2 kohdassa, 29 d artiklan 5 kohdan d alakohdassa, 29 d artiklan 6 kohdan d alakohdassa, 29 d artiklan 7 kohdan c alakohdassa, 29 g artiklan 2 kohdassa, 34 b artiklan 3 kohdan c alakohdassa ja 34 b artiklan 11 kohdassa sekä liitteissä I–VII, X ja XI tarkennettujen prosenttiosuuksien pyydettyjä meren eliöitä, joihin ei sovelleta asetuksen (EU) N:o [xxxx] 15 artiklassa esitettyä purkamisvelvoitetta, ei saa purkaa aluksesta, vaan ne on palautettava mereen ennen kutakin purkamiskertaa. 2. Yli 20 artiklan 2 kohdassa, 21 artiklan 2 kohdassa, 22 artiklan 2 kohdan b alakohdassa, 27 artiklan 2 kohdassa, 29 d artiklan 5 kohdan d alakohdassa, 29 d artiklan 6 kohdan d alakohdassa, 29 d artiklan 7 kohdan c alakohdassa, 29 g artiklan 2 kohdassa, 34 b artiklan 3 kohdan c alakohdassa ja 34 b artiklan 11 kohdassa sekä liitteissä I–VII, X ja XI tarkennettujen prosenttiosuuksien pyydetyt meren eliöt, joihin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, on purettava ja laskettava kiintiöihin. 3. Ennen kalastuksen aloittamista millä tahansa kalastuksenhoitoalueella tietyn kalastusmatkan aikana kalastusaluksen päällikön on varmistettava, että hänellä on kyseisellä matkalla riittävän suuret saalisrajoitusten alaisten kantojen kiintiöt saaliin todennäköistä koostumusta ja sallittuja prosenttiosuuksia ajatellen. 9) Muutetaan 17 artikla seuraavasti: ”Meren eliö on alamittainen, jos se on mitoiltaan pienempi kuin liitteessä XII asianomaisen maantieteellisen alueen osalta kyseiselle lajille ilmoitettu säilyttämisen vähimmäisviitekoko.” 10) Korvataan 19 artikla seuraavasti: ”19 artikla 1. Asetuksen (EU) N:o [xxxx] 15 artiklassa esitetyn purkamisvelvoitteen alaisiin lajeihin kuulumattoman lajin alamittaisia meren eliöitä ei saa pitää aluksella, siirtää toiseen alukseen, purkaa aluksesta, kuljettaa, varastoida, myydä, pitää esillä tai tarjota myyntiin, vaan ne on palautettava heti takaisin mereen. 2. Asetuksen (EU) N:o [xxxx] 15 artiklassa esitetyn purkamisvelvoitteen alaisen lajin alamittaiset meren eliöt on pidettävä aluksella, purettava ja laskettava kiintiöön. Niitä ei saa myydä, pitää esillä tai tarjota myyntiin ihmisravinnoksi.” 11) Lisätään 20 artiklaan 4 kohta seuraavasti: ”4. Jos silliin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän artiklan 1 kohdassa vahvistettua aluksellapitämiskieltoa ei sovelleta. Kyseisen lajin kalastus mainitussa kohdassa tarkoitetuilla maantieteellisillä alueilla siinä tarkoitettuina aikoina on kuitenkin kiellettyä. Suunnittelemattomat sillisaaliit on purettava ja laskettava kiintiöihin.” 12) Lisätään 20 a artiklaan alakohta seuraavasti: ”Jos silliin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän artiklan ensimmäisessä alakohdassa vahvistettua purkamis- tai aluksellapitämiskieltoa ei sovelleta. Kyseisen lajin kalastus mainitussa ensimmäisessä alakohdassa tarkoitetulla maantieteellisellä alueilla siinä tarkoitettuina aikoina on kuitenkin kiellettyä. Suunnittelemattomat sillisaaliit on purettava ja laskettava kiintiöihin.” 13) Lisätään 21 artiklaan 3 kohta seuraavasti: ”3. Jos kilohailiin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän artiklan 1 kohdassa vahvistettua aluksellapitämiskieltoa ei sovelleta. Kyseisen lajin kalastus mainitussa kohdassa tarkoitetuilla maantieteellisillä alueilla siinä tarkoitettuina aikoina on kuitenkin kiellettyä. Suunnittelemattomat kilohailisaaliit on purettava ja laskettava kiintiöihin.” 14) Lisätään 22 artiklan 1 kohtaan alakohta seuraavasti: ”Jos makrilliin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän kohdan ensimmäisessä alakohdassa vahvistettua aluksellapitämiskieltoa ei sovelleta. Kyseisen lajin kalastus mainitussa alakohdassa tarkoitetuilla maantieteellisillä alueilla on kuitenkin kiellettyä. Suunnittelemattomat makrillisaaliit on purettava ja laskettava kiintiöihin.” 15) Lisätään 23 artiklan 1 kohtaan alakohta seuraavasti: ”Jos sardelliin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän kohdan ensimmäisessä alakohdassa vahvistettua aluksellapitämiskieltoa ei sovelleta. Kyseisen lajin kalastus mainitussa alakohdassa tarkoitetulla pyydyksellä ja siinä tarkoitetuilla maantieteellisillä alueilla on kuitenkin kiellettyä. Suunnittelemattomat sardellisaaliit on purettava ja laskettava kiintiöihin.” 16) Lisätään 27 artiklaan 3 kohta seuraavasti: ”3. Jos harmaaturskaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän artiklan 1 kohdassa vahvistettua aluksellapitämiskieltoa ei sovelleta. Kyseisen lajin kalastus mainitussa kohdassa tarkoitetulla pyydyksellä ja siinä tarkoitetulla maantieteellisellä alueella on kuitenkin kiellettyä. Suunnittelemattomat harmaaturskasaaliit on purettava ja laskettava kiintiöihin.” 17) Lisätään 29 a artiklan 1 kohtaan alakohta seuraavasti: ”Jos tuulenkalaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän kohdan ensimmäisessä alakohdassa vahvistettua purkamis- tai aluksellapitämiskieltoa ei sovelleta. Kyseisen lajin kalastus mainitussa alakohdassa tarkoitetulla maantieteellisellä alueilla on kuitenkin kiellettyä. Suunnittelemattomat tuulenkalasaaliit on purettava ja laskettava kiintiöihin.” 18) Korvataan 29 c artikla seuraavasti: ”29 c artikla Rockallin koljan kalastuskieltoalue ICES-suuralueella VI 1. Pitkäsiimakalastusta lukuun ottamatta kaikenlainen kalastus on kiellettyä alueella, joka jää seuraavien WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle: – 57o00' N, 15o00' W – 57o00' N, 14o00' W – 56o30' N, 14o00' W – 56o30' N, 15o00' W – 57o00' N, 15o00' W” 19) Muutetaan 29 d artikla seuraavasti: a) Lisätään 3 kohtaan alakohta seuraavasti: ”Jos ensimmäisen alakohdan b alakohdassa tarkoitettuun kalaan tai simpukkaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, mainitussa b alakohdassa säädetty edellytys korvataan edellytyksellä, että kyseinen kala tai simpukka ei ole pyynnin kohde. Suunnittelemattomat kyseisen kalan tai simpukan saaliit on purettava ja laskettava kiintiöihin.” b) Lisätään 4 kohtaan alakohta seuraavasti: ”Jos ensimmäisen alakohdan b alakohdassa tarkoitettuun kalaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, mainitussa b alakohdassa säädetty edellytys korvataan edellytyksellä, ettei kyseinen kala ole pyynnin kohde. Suunnittelemattomat kyseisen kalan saaliit on purettava ja laskettava kiintiöihin.” 20) Lisätään 29 e artiklan 2 kohtaan alakohta seuraavasti: ”Jos ensimmäisen alakohdan b alakohdassa tarkoitettuun kalaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, mainitussa b alakohdassa säädetty edellytys korvataan edellytyksellä, ettei kyseinen kala ole pyynnin kohde. Suunnittelemattomat kyseisen kalan saaliit on purettava ja laskettava kiintiöihin.” 21) Lisätään 29 f artiklaan 1 a kohta seuraavasti: ”1 a. Jos tylppäpyrstömolvaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän artiklan 1 kohdassa vahvistettua aluksellapitämiskieltoa ei sovelleta. Mainitussa kohdassa tarkoitettuna aikana ja siinä tarkoitetuilla alueilla kyseisen lajin kalastus on kuitenkin kiellettyä. Suunnittelemattomat tylppäpyrstömolvasaaliit on purettava ja laskettava kiintiöihin.” 22) Lisätään 32 artiklan 2 kohtaan alakohta seuraavasti: ”Jos kyse on meren eliöistä, joihin sovelletaan asetuksen (EU) N:o [xxxx] 15 artiklassa tarkoitettua purkamisvelvoitetta, saaliiseen, joka voidaan pitää ensimmäisen alakohdan b alakohdan i alakohdassa tarkoitetussa mielessä laillisesti aluksella, on sisällyttävä kaikki pyydetyt meren eliöt.” 23) Poistetaan 35 artikla. 24) Muutetaan liitteet tämän asetuksen liitteen I mukaisesti. 2 artikla Asetuksen (EY) N:o 2187/2005 muuttaminen Muutetaan asetus (EY) N:o 2187/2005 seuraavasti: 1) Lisätään 2 artiklaan p alakohta seuraavasti: ”o) ”suunnittelemattomilla saaliilla” tarkoitetaan sellaisten meren eliöiden tahattomasti saatuja saaliita, joiden kalastus on kielletty kyseisissä olosuhteissa.” 2) Muutetaan 3 artikla seuraavasti: a) Lisätään 1 kohtaan alakohta seuraavasti: ”Kielletään kaikkien liitteissä I–V lueteltujen lajien kalastus sellaisella silmäkoolla, jota kyseisissä liitteissä ei säädetä asianomaiselle lajille.” b) Lisätään 3 kohtaan alakohta seuraavasti: ”Poiketen siitä, mitä ensimmäisessä alakohdassa säädetään, saaliiden pitämistä aluksella ja purkamista aluksesta ei saa kieltää, jos mainitussa alakohdassa vahvistettuja edellytyksiä ei voida täyttää asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” c) Lisätään 6 kohtaan alakohta seuraavasti: ”Poiketen siitä, mitä ensimmäisessä alakohdassa säädetään, saaliiden purkamista ei saa kieltää, jos mainitussa alakohdassa vahvistettuja edellytyksiä ei voida täyttää asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin. ” 3) Muutetaan 4 artikla seuraavasti: a) Lisätään 1 kohtaan alakohta seuraavasti: ”Jos kyse on meren eliöistä, joihin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, ensimmäisessä alakohdassa tarkoitettuihin aluksella lajittelun jälkeen pidettyihin tai aluksesta purettuihin määriin on sisällyttävä kaikki pyydetyt meren eliöt.” b) Lisätään 2 kohtaan alakohta seuraavasti: ”Jos kyse on meren eliöistä, joihin sovelletaan asetuksen (EU) N:o [xxxx] 15 artiklassa tarkoitettua purkamisvelvoitetta, ensimmäisessä alakohdassa tarkoitettuihin aluksella pidettyihin määriin on sisällyttävä kaikki pyydetyt meren eliöt.” 4) Korvataan 12 artikla seuraavasti: ”12 artikla Vaadittavat saalisosuudet ”1. Suunnittelemattomat meren eliöiden saaliit, jotka ylittävät liitteissä II ja III esitetyt sallitut prosenttiosuudet ja joihin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, on purettava ja laskettava kiintiöihin. 2. Kaikkien kalastusalusten päälliköiden on varmistettava ennen kalastuksen aloittamista millä tahansa kalastuksenhoitoalueella tietyn kalastusmatkan aikana, että heillä on kyseisellä matkalla riittävän suuret saalisrajoitusten alaisten kantojen kiintiöt saaliin todennäköistä koostumusta ja liitteissä II ja III esitettyjä prosenttiosuuksia ajatellen. 3. Meren eliöiden saaliit, jotka ylittävät liitteiden II ja III mukaiset sallitut prosenttiosuudet ja joihin ei sovelleta asetuksen (EU) N:o [xxxx] 15 artiklassa tarkoitettua purkamisvelvoitetta, ei saa purkaa aluksesta, vaan ne on palautettava mereen ennen kutakin purkamiskertaa.” 5) Muutetaan 14 artiklan 1 kohta seuraavasti: ”1. Meren eliö on katsottava alamittaiseksi, jos se on mitoiltaan pienempi kuin liitteessä IV asianomaisen maantieteellisen alueen osalta kyseiselle lajille ilmoitettu säilyttämisen vähimmäisviitekoko.” 6) Muutetaan 15 artikla seuraavasti: a) Korvataan 1 kohta seuraavasti: ”1. Asetuksen (EU) N:o [xxxx] 15 artiklassa esitetyn purkamisvelvoitteen alaisiin lajeihin kuulumattoman lajin alamittaisia meren eliöitä ei saa pitää aluksella, siirtää toiseen alukseen, purkaa aluksesta, kuljettaa, varastoida, myydä, pitää esillä tai tarjota myyntiin, vaan ne on palautettava heti takaisin mereen.” b) Lisätään 3 kohta seuraavasti: ”3. Asetuksen (EU) N:o [xxxx] 15 artiklassa esitetyn purkamisvelvoitteen alaisen lajin alamittaiset meren eliöt on pidettävä aluksella, purettava ja laskettava kiintiöön. Niitä ei saa myydä, pitää esillä tai tarjota myyntiin ihmisravinnoksi.” 7) Muutetaan 17 artikla seuraavasti: a) Lisätään 1 kohtaan alakohta seuraavasti: ”Jos loheen (Salmo salar) tai meritaimeneen (Salmo trutta) sovelletaan asetuksen (EU) N:o [xxxx] 15 artiklassa esitettyä purkamisvelvoitetta, tämän artiklan ensimmäisessä alakohdassa vahvistettua kyseisiä lajeja koskevaa aluksellapitämiskieltoa ei sovelleta. Kyseisten lajien kalastus mainitussa alakohdassa tarkoitetuilla maantieteellisillä alueilla siinä tarkoitettuina aikoina on kuitenkin kiellettyä. Suunnittelemattomat lohen (Salmo salar) tai meritaimenen (Salmo trutta) saaliit on purettava ja laskettava kiintiöön.” b) Lisätään 3 kohtaan alakohta seuraavasti: ”3. Poiketen siitä, mitä 1 ja 3 kohdassa säädetään, rysällä pyydetyn lohen (Salmo salar) ja meritaimenen (Salmo trutta) pyynti ja aluksella pitäminen on sallittua.” 8) Muutetaan liitteet tämän asetuksen liitteen II mukaisesti. 3 artikla Asetuksen (EY) N:o 1967/2006 muuttaminen Muutetaan asetus (EY) N:o 1967/2006 seuraavasti: 1) Lisätään 2 artiklaan 18 alakohta seuraavasti: ”18) ’suunnittelemattomilla saaliilla’ sellaisten meren eliöiden tahattomasti saatuja saaliita, joiden pyynti on kielletty kyseisissä olosuhteissa.” 2) Muutetaan 15 artikla seuraavasti: a) Korvataan 1 kohta seuraavasti: ”1. Kielletään sellaisten meren eliöiden pyynti, jotka kuuluvat johonkin liitteessä III mainittuun lajiin ja ovat mainitulle lajille kyseisessä liitteessä tarkennettua säilyttämisen vähimmäisviitekokoa pienempiä, jäljempänä ’alamittaiset meren eliöt’. Alamittaisten meren eliöiden suunnittelemattomat saaliit, joihin sovelletaan asetuksen (EU) N:o [xxxx] 15 artiklassa esitettyä purkamisvelvoitetta, on pidettävä aluksella ja purettava aluksesta. Niitä ei saa myydä, pitää esillä tai tarjota myyntiin ihmisravinnoksi. Alamittaisten meren eliöiden suunnittelemattomia saaliita, joihin ei sovelleta asetuksen (EU) N:o [xxxx] 15 artiklassa esitettyä purkamisvelvoitetta, ei saa pitää aluksella, jälleenlaivata, purkaa aluksesta, siirtää, varastoida, myydä, pitää esillä tai tarjota myyntiin.” b) Poistetaan 3 kohta. 3) Korvataan 16 artiklan 1 kohta seuraavasti: ”1. Poiketen siitä, mitä 15 artiklan 1 kohdassa säädetään, alamittaisia meren eliöitä saa pyytää, pitää aluksella, jälleenlaivata, purkaa aluksesta, siirtää, varastoida, myydä ja asettaa tai tarjota myyntiin elävänä kantojen suoran elvyttämisen tai siirtoistutuksen tarkoituksessa sen jäsenvaltion luvalla ja valvonnassa, jossa näitä toimia toteutetaan.” 4) Muutetaan liitteet tämän asetuksen liitteen III mukaisesti. 4 artikla Asetuksen (EY) N:o 1098/2007 muuttaminen Muutetaan asetus (EY) N:o 1098/2007 seuraavasti: 1) Lisätään 3 artiklaan g alakohta seuraavasti: ”g) ’suunnittelemattomilla saaliilla’ tarkoitetaan sellaisten meren eliöiden tahattomasti saatuja saaliita, joiden kalastus on kielletty kyseisissä olosuhteissa.” 2) Lisätään 8 artiklan 2 kohtaan alakohta seuraavasti: ”Jos turskaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, ensimmäisessä alakohdassa vahvistettua aluksellapitämiskieltoa ei sovelleta. Kyseisen lajin pyynti ajosiimoilla on kuitenkin kiellettyä 1 kohdassa tarkoitetuilla maantieteellisillä alueilla siinä tarkoitettuina aikoina. Suunnittelemattomat turskasaaliit on purettava ja laskettava kiintiöihin.” 3) Lisätään 9 artiklan 3 kohtaan alakohta seuraavasti: ”Jos turskaan sovelletaan asetuksen (EU) N:o [xxxx] 15 artiklassa esitettyä purkamisvelvoitetta, ensimmäisessä alakohdassa vahvistettua aluksellapitämiskieltoa ei sovelleta. Kyseisen lajin pyynti 2 kohdassa tarkoitetuilla pyydyksillä on kuitenkin kiellettyä 1 kohdassa tarkoitetuilla maantieteellisillä alueilla siinä tarkoitettuina aikoina. Suunnittelemattomat turskasaaliit on purettava ja laskettava kiintiöihin.” 5 artikla Asetuksen (EY) N:o 254/2002 muuttaminen Muutetaan asetus (EY) N:o 254/2002 seuraavasti: 1) Lisätään 3 artiklan 1 kohtaan alakohta seuraavasti: ”Poiketen siitä, mitä ensimmäisessä alakohdassa säädetään, saaliiden purkamista ei saa kieltää, jos mainitussa alakohdassa vahvistettuja edellytyksiä ei voida täyttää asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” 2) Lisätään 4 artiklaan alakohta seuraavasti: ”Poiketen siitä, mitä ensimmäisessä alakohdassa säädetään, saaliiden purkamista ei saa kieltää, jos mainitussa alakohdassa vahvistettuja edellytyksiä ei voida täyttää asetuksen (EU) N:o [xxxx] 15 artiklassa esitetyn purkamisvelvoitteen alaisten meren eliöiden suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” 6 artikla Asetuksen (EY) N:o 2347/2002 muuttaminen Muutetaan asetus (EY) N:o 2347/2002 seuraavasti: 1) Lisätään 2 artiklaan f alakohta seuraavasti: ”f) ’suunnittelemattomilla saaliilla’ sellaisten meren eliöiden tahattomasti saatuja saaliita, joiden kalastus on kielletty kyseisissä olosuhteissa.” 2) Korvataan 3 artiklan 1 kohdan toinen alakohta seuraavasti: ”Kalastusaluksilta, joilla ei ole syvänmeren kalastuslupaa, on kiellettyä pyytää yhdellä merimatkalla yli 100 kilogramman määrää syvänmeren lajeja. Kyseisten alusten pyytämien syvänmeren lajien 100 kilogrammaa ylittäviä määriä ei saa pitää aluksella, jälleenlaivata tai purkaa aluksesta. Poiketen siitä, mitä toisessa alakohdassa säädetään, saaliiden pitämistä aluksella, jälleenlaivausta ja purkamista aluksesta ei saa kieltää, jos mainitussa alakohdassa vahvistettu 100 kilogramman raja ylittyy asetuksen (EU) N:o [xxxx] 15 artiklassa esitetyn purkamisvelvoitteen alaisten syvänmeren lajien suunnittelemattomien saaliiden vuoksi. Kyseiset suunnittelemattomat saaliit on purettava ja laskettava kiintiöihin.” 2 LUKU Valvontatoimenpiteet 7 artikla Asetuksen (EY) N:o 1224/2009 muuttaminen Muutetaan asetus (EY) N:o 1224/2009 seuraavasti: 1) Muutetaan 7 artiklan 1 kohta seuraavasti: a) Korvataan e alakohta seuraavasti: ”e) asetuksen (EU) N:o [xxxx] 15 artiklassa tarkoitettu purkamisvelvoite osassa kalastustoimintaa tai kaikessa kalastustoiminnassa.” b) Lisätään f alakohta seuraavasti: ”f) muut tapaukset, joista säädetään unionin lainsäädännössä.” 2) Muutetaan 14 artikla seuraavasti: a) Korvataan 1 kohta seuraavasti: ”1. Monivuotisiin suunnitelmiin sisältyvien erityismääräysten soveltamista rajoittamatta on kokonaispituudeltaan vähintään 10 metrin pituisten unionin kalastusalusten päälliköiden pidettävä toiminnastaan kalastuspäiväkirjaa, josta ilmenevät eriteltyinä kunkin pyydetyn ja aluksella pidetyn lajin kaikki määrät.” b) Korvataan 2 kohdan f alakohta seuraavasti: ”f) kunkin lajin arvioidut määrät kilogrammoina elopainona ilmaistuna tai tapauksen mukaan kappalemäärä ja omana kohtanaan määrät tai kappaleet, joiden koko on sovellettavaa säilyttämisen vähimmäisviitekokoa pienempi;” c) Korvataan 3 kohta seuraavasti: ”Kalastuspäiväkirjaan kirjatuille aluksella pidettyjen kalojen määrää kilogrammoina koskeville arvioille sallittu poikkeama on 10 prosenttia kaikkien lajien osalta. Jos yhden tai useamman lajin lajikohtainen kokonaissaalis on alle 50 kilogrammaa, sallittu poikkeama on 20 prosenttia.” d) Korvataan 4 kohta seuraavasti: ”4. Unionin kalastusalusten päälliköiden on kirjattava kalastuspäiväkirjaansa myös arviot kaikkien lajien kaikista poisheitetyistä määristä.” 3) Korvataan 17 artiklan 1 kohdan e ja f alakohta seuraavasti: ”e) kustakin lajista kalastuspäiväkirjaan kirjatut määrät ja omana kohtanaan ne, joiden osalta koko on sovellettavaa säilyttämisen vähimmäisviitekokoa pienempi; f) kustakin lajista purettavat tai jälleenlaivattavat määrät ja omana kohtanaan ne, joiden osalta koko on sovellettavaa säilyttämisen vähimmäisviitekokoa pienempi.” 4) Muutetaan 21 artikla seuraavasti: a) Korvataan 1 kohta seuraavasti: ”1. Monivuotisiin suunnitelmiin sisältyvien erityismääräysten soveltamista rajoittamatta on jälleenlaivaustoimeen osallistuvien kokonaispituudeltaan vähintään 10 metrin pituisten unionin alusten päälliköiden täytettävä jälleenlaivausilmoitus ja ilmoitettava erikseen kunkin lajin osalta kaikki jälleenlaivatut tai vastaanotetut määrät.” b) Korvataan 2 kohdan c alakohta seuraavasti: ”c) kunkin lajin arvioidut määrät kilogrammoina tuotteen painoa, eriteltyinä tuotteiden tarjontamuodon mukaan, tai tapauksen mukaan kappalemäärinä ja omana kohtanaan ne määrät tai kappalemäärät, joiden osalta koko on sovellettavaa säilyttämisen vähimmäisviitekokoa pienempi;” c) Korvataan 3 kohta seuraavasti: ”Jälleenlaivausilmoituksessa kilogrammoina ilmoitettuja kalojen määriä koskeville arvioille sallittu poikkeama on 10 prosenttia kaikkien lajien osalta. Jos yhden tai useamman lajin lajikohtainen kokonaissaalis on alle 50 kilogrammaa, sallittu poikkeama on 20 prosenttia.” 5) Korvataan 23 artiklan 2 kohdan c alakohta seuraavasti: ”c) kunkin lajin määrät kilogrammoina tuotteen painoa, eriteltyinä tuotteiden tarjontamuodon mukaan, tai tapauksen mukaan kappalemäärinä ja omana kohtanaan ne määrät tai kappalemäärät, joiden osalta koko on sovellettavaa säilyttämisen vähimmäisviitekokoa pienempi;” 6) Lisätään 25 artiklan jälkeen 25 a artikla seuraavasti: ”25 a artikla Sähköinen etävalvonta 1. Kalastusaluksilla, joiden osalta käytetään unionin lainsäädännön tai jäsenvaltion päätöksen mukaisesti sähköistä etävalvontaa asetuksen (EU) N:o [xxxx] 15 artiklassa perustetun purkamisvelvoitteen seuraamiseksi, on oltava asennettuna sähköisen etävalvontajärjestelmän laitteet. Järjestelmällä taataan kalastustoimintaa ja siihen liittyvää toimintaa, saaliin käsittely mukaan luettuna, koskevien tietojen jatkuva tallennus kameroiden avulla. 2. Edellä 1 kohdassa tarkoitetut kalastusalukset on myös varustettava seuraavilla: a) toimivaltaisten viranomaisten hyväksymät siirrettävät tiedontallennuslaitteet, joihin tallennetaan keskeytyksettä kaikki kalastustoimintaa koskevat kuvat; ja b) pyydystä ohjaaviin järjestelmiin kiinnitetyt anturit, jotka tallentavat kaikki pyydyksen asettamiseen tai nostoon liittyvät liikkeet. 3. Kalastusaluksille asennettujen sähköisten etävalvontajärjestelmien on toimittava täysin automaattisesti, ja niiden on oltava suojattuja väärien sijaintitietojen syöttämistä ja tulostamista sekä käsin tehtäviä muutoksia vastaan. 4. Jäsenvaltioiden on varmistettava, että niillä on tekniset valmiudet analysoida ja käyttää tehokkaasti sähköisellä etävalvontajärjestelmällä tuotettuja tietoja. 5. Siirretään komissiolle valta antaa delegoituja säädöksiä 119 a artiklan mukaisesti seuraavista: a) tiedot, joita sähköisellä etävalvontajärjestelmällä on määrä rekisteröidä ja käsitellä; b) sähköistä etävalvontajärjestelmää koskevat aluksen päällikön vastuualueet; c) toteutettavat toimenpiteet siinä tapauksessa, että sähköiseen etävalvontajärjestelmään tulee tekninen vika tai se ei toimi; d) sähköisten etävalvontajärjestelmien käyttöä koskevat jäsenvaltioiden raportointivelvoitteet. 6. Komissio vahvistaa täytäntöönpanosäädöksillä a) sähköisen etävalvontajärjestelmän vaatimukset; b) sähköisen etävalvontajärjestelmän spesifikaatiot; c) valvontatoimenpiteet, jotka lippujäsenvaltion on määrä toteuttaa; d) komission pääsy sähköisten etävalvontajärjestelmien tietoihin. Nämä täytäntöönpanosäädökset hyväksytään 119 artiklan 2 kohdassa tarkoitettua tarkastelumenettelyä noudattaen.” 7) Muutetaan 33 artikla seuraavasti: a) Korvataan 2 kohdan a alakohta seuraavasti: ”a) edellisen kuukauden aikana puretuista määristä TACien tai kiintiöiden piiriin kuuluvien kantojen tai kantaryhmien osalta mukaan luettuina erillisenä tietona määrät, joissa koko on sovellettavaa säilyttämisen vähimmäisviitekokoa pienempi; ja” b) Korvataan 6 kohta seuraavasti: ”6. Tieteellisen tutkimuksen puitteissa pyydetyt kaupan pidettävät ja myytävät saaliit, tapauksen mukaan myös ne, jossa koko on sovellettavaa säilyttämisen vähimmäisviitekokoa pienempi, luetaan kyseiseen jäsenvaltioon sovellettavaan kiintiöön, siltä osin kun niiden määrä on yli 2 prosenttia asianomaisista kiintiöistä. Kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetun neuvoston asetuksen (EY) N:o 199/2008[15] 12 artiklan 2 kohtaa ei sovelleta tieteellisiin tutkimusmatkoihin, joiden aikana pyydetään tällaisia saaliita.” 8) Lisätään 49 a, 49 b ja 49 c artikla seuraavasti: ”49 a artikla Säilyttämisen vähimmäisviitekokoa pienempien kalojen saaliiden erillissäilytys 1. Kaikki unionin kalastusaluksilla pidetyt säilyttämisen vähimmäisviitekokoa pienempien kalojen saaliit on sijoitettava kukin kanta erikseen laatikkoihin, osastoihin tai kontteihin siten, että ne ovat erotettavissa muista laatikoista, osastoista tai konteista. 2. Yhteisön kalastusaluksella on kiellettyä pitää missään laatikossa, osastossa tai kontissa minkäänlaista määrää sovellettavaa säilyttämisen vähimmäisviitekokoa pienempien kalojen saaliita sekoitettuina muihin kalastustuotteisiin. 3. Edellä olevaa 2 ja 3 kohtaa ei sovelleta – jos saaliista yli 80 prosenttia on harmaaturskaa ja tuulenkalaa, joka on pyydetty muuhun tarkoitukseen kuin ihmisravinnoksi, tai yhtä tai useampaa seuraavista lajeista: – makrilli, – silli, – piikkimakrillit, – mustakitaturska, – karjukala, – sardelli, – hopeakuore, – sardiini, – kilohaili; – jos säilyttämisen vähimmäisviitekokoa pienempien kalojen saaliit on lajiteltu, punnittu ja kirjattu kalastuspäiväkirjaan kalastusaluksella, jonka kokonaispituus on alle 12 metriä. 4. Edellä 3 kohdassa tarkoitetuissa tapauksissa jäsenvaltioiden on seurattava saaliin koostumusta ottamalla näytteitä.” ”49 b artikla De minimis -sääntö Jäsenvaltioiden on varmistettava, että saaliit, joita koskee asetuksen (EU) N:o [xxxx] 15 artiklan 5 kohdan c alakohdassa tarkoitettu de minimis -poikkeus, eivät ylitä asianomaisessa unionin toimenpiteessä kyseiselle poikkeukselle vahvistettua prosenttiosuutta.” ”49 c artikla Säilyttämisen vähimmäisviitekokoja pienempien kalojen saaliiden purkaminen Sovellettavaa säilyttämisen vähimmäisviitekokoa pienempien kalojen saaliita purettaessa toimivaltaisten viranomaisten on varmistettava kyseisten saaliiden varastoiminen siten, että ne ovat erotettavissa ihmisravinnoksi tarkoitetuista kalastustuotteista.” 9) Korvataan 56 artiklan 1 kohta seuraavasti: ”1. Kunkin jäsenvaltion vastuulla on valvoa, että sen alueella sovelletaan yhteisen kalastuspolitiikan sääntöjä kaikissa kalastus- ja vesiviljelytuotteiden kaupan pitämisen vaiheissa ensimyynnistä vähittäiskauppaan, kuljetus mukaan luettuna. Jäsenvaltioiden on erityisesti varmistettava, että sovellettavaa säilyttämisen vähimmäisviitekokoa pienempien ja asetuksen (EU) N:o [xxxx] 15 artiklassa tarkoitetun purkamisvelvoitteen alaisten kalastustuotteiden käyttö rajoitetaan muihin tarkoituksiin kuin ihmisravinnoksi.” 10) Korvataan 58 artiklan 5 kohdan e alakohta seuraavasti: ”e) kunkin lajin määrät kilogrammoina nettopainona ilmaistuna tai tapauksen mukaan kappalemäärä ja omana kohtanaan määrät tai kappaleet, joissa koko on sovellettavaa säilyttämisen vähimmäisviitekokoa pienempi;” 11) Muutetaan 64 artiklan 1 kohta seuraavasti: a) Korvataan f alakohta seuraavasti: ”f) kunkin lajin määrät kilogrammoina tuotteen painoa, eriteltyinä tuotteiden tarjontamuodon mukaan, tai tapauksen mukaan kappalemäärinä ja omana kohtanaan määrät tai kappalemäärät, joissa koko on sovellettavaa säilyttämisen vähimmäisviitekokoa pienempi;” b) Lisätään uusi ha alakohta seuraavasti: ”ha) tarvittaessa määränpää sellaisten kalastustuotteiden osalta, jotka ovat säilyttämisen vähimmäisviitekokoa pienempiä ja joiden käyttö on (EU) N:o [xxxx] 15 artiklan mukaisesti rajoitettu muihin tarkoituksiin kuin ihmisravinnoksi.” 12) Korvataan 66 artiklan 3 kohdan e alakohta seuraavasti: ”e) kunkin lajin määrät kilogrammoina tuotteen painoa, eriteltyinä tuotteiden tarjontamuodon mukaan, tai tapauksen mukaan kappalemäärinä ja omana kohtanaan määrät tai kappalemäärät, joissa koko on sovellettavaa säilyttämisen vähimmäisviitekokoa pienempi;” 13) Korvataan 68 artiklan 5 kohdan d alakohta seuraavasti: ”d) kunkin lajin kuljetetut määrät kilogrammoina tuotteen painoa, eriteltyinä tuotteiden tarjontamuodon mukaan, tai tapauksen mukaan kappalemäärinä ja omana kohtanaan määrät tai kappalemäärät, joissa koko on sovellettavaa säilyttämisen vähimmäisviitekokoa pienempi;” 14) Lisätään 73 a artikla seuraavasti: ”73 a artikla Valvonnasta vastaavien tarkkailijoiden käyttö purkamisvelvoitteen seurantaan Jäsenvaltiot voivat käyttää oman lippunsa alla purjehtivilla kalastusaluksilla olevia valvonnasta vastaavia tarkkailijoita sellaisen kalastuksen seurantaan, johon sovelletaan asetuksen (EU) N:o [xxxx] 15 artiklassa tarkoitettua purkamisvelvoitetta, sanotun kuitenkaan rajoittamatta 73 artiklan 1 kohdan soveltamista. Asetuksen 73 artiklan 2–9 kohtaa sovelletaan kyseisiin valvonnasta vastaaviin tarkkailijoihin.” 15) Korvataan 90 artiklan 1 kohdan c alakohta seuraavasti: ”c) saaliin alukselle tuomatta, aluksella pitämättä ja aluksesta purkamatta jättäminen, kun on kyse lajeista, joihin sovelletaan kiintiöitä tai asetuksen (EU) N:o [xxxx] 15 artiklassa tarkoitettua purkamisvelvoitetta, jollei kyseisten saaliiden alukselle tuominen, aluksella pitäminen ja aluksesta purkaminen olisi vastoin yhteisen kalastuspolitiikan sääntöjen mukaisia velvoitteita kalastuksessa tai kalastusvyöhykkeillä, joihin tällaisia sääntöjä sovelletaan.” 16) Korvataan 92 artiklan 1 kohta seuraavasti: ”1. Jäsenvaltioiden on sovellettava asetuksen (EY) N:o 1005/2008 42 artiklan 1 kohdan a alakohdassa tarkoitettujen vakavien rikkomusten sekä kiintiön tai asetuksen (EU) N:o [xxxx] 15 artiklassa tarkoitetun purkamisvelvoitteen alaisten lajien saaliiden kalastusalukselle tuomista, aluksella pitämistä ja aluksesta purkamista koskevan velvoitteen rikkomisen osalta pisteytysjärjestelmää, jonka perusteella kalastuslisenssin haltijalle määrätään asianmukainen pistemäärä yhteisen kalastuspolitiikan sääntöjen rikkomisesta.” 17) Muutetaan 105 artikla seuraavasti: a) Korvataan 2 kohdassa oleva taulukko seuraavasti: ” Liikakalastuksen laajuus suhteessa sallittuihin purettuihin määriin || Kerroin Enintään 10 % || Liikakalastus * 1,0 Yli 10 % ja enintään 20 % || Liikakalastus * 1,2 Yli 20 % ja enintään 40 % || Liikakalastus * 1,4 Yli 40 % ja enintään 50 % || Liikakalastus * 1,8 Liikakalastus, jonka laajuus on yli 50 % || Liikakalastus * 2,0 ” b) Korvataan 3 kohta seuraavasti: ”3. Tämän artiklan 2 kohdassa tarkoitetun kertoimen lisäksi ja edellyttäen, että liikakalastuksen laajuus suhteessa sallittuihin purettuihin määriin on yli 10 prosenttia, sovelletaan kerrointa 1,5, jos: 1) jäsenvaltio on viimeisten kahden vuoden aikana toistuvasti ylittänyt kiintiönsä, osuutensa tai määräosansa tietyn kalakannan tai kalakantaryhmän osalta ja tähän liikakalastukseen on sovellettu 2 kohdassa tarkoitettuja alennuksia; 2) käytettävissä olevissa tieteellisissä, teknisissä ja taloudellisissa lausunnoissa ja erityisesti tieteellis-teknis-taloudellisen kalastuskomitean (STECF) laatimissa selvityksissä on todettu, että liikakalastus muodostaa vakavan uhan kyseisen kannan säilymiselle; tai 3) kannalle on olemassa kalastuksenhoitosuunnitelma.” c) Poistetaan 3 a kohta. 18) Muutetaan 106 artikla seuraavasti: a) Korvataan 2 kohdassa oleva taulukko seuraavasti: ” Käytettävissä olevan pyyntiponnistuksen ylitys || Kerroin Enintään 10 % || Liiallinen pyyntiponnistus * 1,0 Yli 10 % ja enintään 20 % || Liiallinen pyyntiponnistus * 1,2 Yli 20 % ja enintään 40 % || Liiallinen pyyntiponnistus * 1,4 Yli 40 % ja enintään 50 % || Liiallinen pyyntiponnistus * 1,8 Pyyntiponnistuksen ylitys, jonka suuruus on yli 50 % || Liiallinen pyyntiponnistus * 2,0 ” 19) Lisätään 119 a artikla seuraavasti: ”119 a artikla Siirretyn säädösvallan käyttäminen 1. Siirretään komissiolle valta antaa delegoituja säädöksiä tässä artiklassa säädetyin edellytyksin. 2. Siirretään 25 a artiklan 5 kohdassa tarkoitettu valta antaa delegoituja säädöksiä komissiolle määräämättömäksi ajaksi. 3. Euroopan parlamentti tai neuvosto voi milloin tahansa peruuttaa 25 a artiklan 5 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen. 4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle. 5. Edellä olevan 25 a artiklan 5 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.” 3 LUKU LOPPUSÄÄNNÖKSET 8 artikla Kumoaminen Kumotaan asetus (EY) N:o 1434/98. Viittauksia kumottuun asetukseen pidetään viittauksina tähän asetukseen. 9 artikla Voimaantulo Tämä asetus tulee voimaan [xxx] päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan ... Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] KOM(2011) 425 lopullinen. Ehdotus – Euroopan parlamentin ja neuvoston asetus yhteisestä kalastuspolitiikasta. [2] http://ec.europa.eu/fisheries/reform/sec_2011_891_en.pdf [3] ”Neuvosto panee hyväksyen merkille, että komissio aikoo tarkastella uudelleen ja tarvittaessa ehdottaa asiaan liittyvien valvontatoimenpiteiden ja teknisten toimenpiteiden poistamista hyvissä ajoin ennen purkamisvelvoitteiden voimaantuloa.” [4] EYVL L 125, 27.4.1998, s. 1. [5] EUVL L 78, 20.3.2013, s. 1. [6] EUVL L 349, 31.12.2005, s. 1. [7] EUVL L 409, 30.12.2006, s. 11. [8] EUVL L 248, 22.9.2007, s. 1. [9] EYVL L 191, 7.7.1998, s. 10. [10] EYVL L 41, 13.2.2002, s. 1. [11] EUVL L 351, 28.12.2002, s. 6. [12] EUVL L 343, 22.12.2009, s. 1. [13] SEK(2011) 891. [14] EUVL C [...], [...], s. [...]. [15] EUVL L 60, 5.3.2008, s. 1.